S git nöd so vil Öberlifärigä'n'öbr d'Afangszit vo dä'n'Osmanä (Osmanlı, Osmanisches Reich = Devlet-i Âliye, Osmanlı Devleti) wil's sich um ä chliis undr vielä Fürstätümer ghandlät het, wo's noch äm Zerschloo vom Seldschuken-Riich  z'Chliasiä ge het. Ossärtem sind vieli wertvolli Büächär und Tegscht dör d'Zerstörig vo Bursa dör dä Timurlenk värlorä gangä. Dä Namensgeber Osman I. isch afangs 14. Johrhundärt dä Herrschär öbr än nomadischä Stamm, dä Klan vo dä Kayı vom Stamm vo dä Bozok bi Söğüt im nordweschtlichä'n'Anatoliä gsi. De turkmenisch Stamm isch islamisch gsi. 1299 het där Osman d'Unabhängigkeit vo sim Beylik vom Riich vo dä Rum-Seldschukä'n'erchlärt.